Teknisk justering af den finansielle ramme for 2023 i henhold til artikel 4 i Rådets forordning (EU, Euratom) 2020/2093 om fastlæggelse af den flerårige finansielle ramme for årene 2021-2027

Margen under loftet for egne indtægter på 2,00 % af BNI i henhold til Rådets afgørelse (EU, Euratom) 2020/2053

Nedenstående tabel indeholder oplysninger om den gældende margen i procent af BNI mellem FFR-loftet for betalingsbevillinger og loftet for egne indtægter til betalingsbevillinger for perioden 2021-2027.

Dette resulterer i en margen mellem FFR-loftet for betalingsbevillinger og loftet for egne indtægter til betalingsbevillinger for 2023 på 158 275 mio. EUR eller 0,97 % af BNI.

Den 1. juni 2021 trådte Rådets afgørelse (EU, Euratom) 2020/2053 af 14. december 2020 om ordningen for egne indtægter (i det følgende benævnt "2020-afgørelsen om egne indtægter") i kraft. Den anvendes med tilbagevirkende kraft pr. 1. januar 2021. Loftet for egne indtægter til betalingsbevillinger er fastsat til 2,00 % af summen af alle medlemsstaternes BNI. Heraf er 0,60 procentpoint en midlertidig forhøjelse, der har det ene formål at opfylde alle de forpligtelser, der følger af EU-genopretningsinstrumentet.

Det samlede FFR-loft for forpligtelsesbevillinger for 2023 er på 182 667 mio. EUR i løbende priser, hvilket svarer til 1,12 % af BNI. Det samlede FFR-loft for betalingsbevillinger er på 168 575 mio. EUR i løbende priser, hvilket svarer til 1,03 % af BNI.

I henhold til FFR-forordningens artikel 4, stk. 1, foretager Kommissionen hvert år forud for budgetproceduren for regnskabsåret n+1 en teknisk justering af den finansielle ramme og underretter budgetmyndigheden om resultaterne.

Meddelelsen omhandler desuden de beløb, der er til rådighed under det fælles margininstrument, jf. artikel 11, stk. 1, litra a), og artikel 11, stk. 1, litra c), justeringen af betalingsloftet, jf. artikel 11, stk. 1, litra b), og de programspecifikke justeringer, jf. artikel 5 i FFR-forordningen.

Med udgangspunkt i de seneste økonomiske prognoser omfatter meddelelsen også en beregning af den margen under loftet for egne indtægter, der er fastsat i overensstemmelse med den på tidspunktet for denne meddelelses vedtagelse gældende rådsafgørelse om ordningen for Den Europæiske Unions egne indtægter.

Ved denne meddelelse underrettes budgetmyndigheden om resultaterne af de tekniske justeringer forud for budgetproceduren for 2023 i overensstemmelse med artikel 4 i Rådets forordning (EU, Euratom) 2020/2093 om fastlæggelse af den flerårige finansielle ramme for årene 2021-2027 ("FFR-forordningen"). Med hensyn til priserne fastsættes udgiftslofterne i løbende priser på grundlag af den faste deflator på 2 %, jf. FFR-forordningens artikel 4, stk. 2.

Teknisk justering af den finansielle ramme for 2023 i henhold til artikel 4 i Rådets forordning (EU, Euratom) 2020/2093 om fastlæggelse af den flerårige finansielle ramme for årene 2021-2027

2.2.Justering af underloftet for udgiftsområde 3

I henhold til FFR-forordningens artikel 2, stk. 1, skal underloftet for udgiftsområde 3 for markedsrelaterede udgifter og direkte betalinger (søjle I i den fælles landbrugspolitik) for perioden 2021-2027 justeres efter overførslerne mellem søjle I og søjle II i den fælles landbrugspolitik i overensstemmelse med retsakten om oprettelse af disse overførsler. Det samlede loft for forpligtelsesbevillinger under udgiftsområde 3 ændres ikke.

Underloftet for udgiftsområde 3 justeres for tredje gang i den tekniske justering af den flerårige finansielle ramme for 2023.

Medlemsstaternes frist for indgivelse af meddelelser om overførsler til Kommissionen var den 1. august 2021. Resultatet er fastsat i Kommissionens delegerede forordning (EU) 2022/42 af 8. november 2021 og (EU) 2022/648 af 15. februar 2022. Disse overførsler omfattede nedsættelsen af betalinger og fleksibilitet mellem søjlerne i overensstemmelse med artikel 11, stk. 1, artikel 11, stk. 6, fjerde afsnit, artikel 14, stk. 1, syvende afsnit, og artikel 14, stk. 2, syvende afsnit, i forordning (EU) nr. 1307/2013. Disse ændringer berører anvendelsen af forordning (EU) 2021/2115 for 2023.

Ændringerne af underloftet for udgiftsområde 3 i løbende priser omregnes til 2018-priser med henblik på at justere tabellen over den flerårige finansielle ramme i 2018-priser. Til dette formål omregnes nettosaldoen af overførsler først til 2018-priser på grundlag af den faste deflator på 2 % årligt. Dette resultat rundes derpå op for at få det justerede underloft i mio. EUR. Kun ved hjælp af denne oprunding kan det sikres, at FFR-underloftet altid er højere end den nettosaldo, der er til rådighed for udgifter i årsbudgettet for Den Europæiske Garantifond for Landbruget (EGFL). Den deraf følgende lille forskel udgør ikke en disponibel margen, men opstår udelukkende som følge af oprundingen. For hvert årligt budget vil Kommissionen anvende de nøjagtige beløb for den nettosaldo, der er til rådighed for udgifter under EGFL.

Nedenstående tabel viser nettoresultatet (i mio. EUR) af overførslerne mellem den fælles landbrugspolitiks to søjler og deres virkning for underloftet for udgiftsområde 3.

Underloft for EGFL (markedsrelaterede udgifter og direkte betalinger) efter overførsler i løbende og 2018-priser 2021 2022 2023 2024 2025 2026 2027 2021-2027 — løbende priser — Oprindeligt underloft for udgiftsområde 3 (UO-3) 40 925,000 41 257,000 41 518,000 41 649,000 41 782,000 41 913,000 42 047,000 291 091,000 Underloft UO-3 fastsat i den seneste tekniske justering (2022) 40 368,000 41 257,000 41 518,000 41 649,000 41 782,000 41 913,000 42 047,000 290 534,000 Nettooverførsler til dato -557,046 -618,811 -1 175,857 Nettooverførsel i denne tekniske justering (2023) -825,789 -825,789 Nettooverførsler (fra søjle I til søjle II) i alt sammenlignet med oprindeligt underloft -557,046 -618,811 -825,789 0,000 0,000 0,000 0,000 -2 001,646 EGFL-nettosaldo efter alle overførsler 40 367,954 40 638,189 40 692,211 41 649,000 41 782,000 41 913,000 42 047,000 289 089,354 Underloft for UO-3 efter overførsler 40 368,000 40 639,000 40 693,000 41 649,000 41 782,000 41 913,000 42 047,000 289 091,000 Afrundingsdifference 0,046 0,811 0,789 0,000 0,000 0,000 0,000 1,646 Difference fra det oprindelige underloft efter alle overførsler -557,000 -618,000 -825,000 0,000 0,000 0,000 0,000 -2 000,000 — 2018-priser — Oprindeligt underloft for udgiftsområde 3 (UO-3) 38 564,000 38 115,000 37 604,000 36 983,000 36 373,000 35 772,000 35 183,000 258 594,000 Underloft UO-3 fastsat i den seneste tekniske justering (2022) 38 040,000 38 115,000 37 604,000 36 983,000 36 373,000 35 772,000 35 183,000 258 070,000 Nettooverførsler til dato -524,375 -571,595 -1 095,970 Nettooverførsel i denne tekniske justering (2023) -747,811 -747,811 Nettooverførsler (fra søjle I til søjle II) i alt sammenlignet med oprindeligt underloft - 524,375 - 571,595 -747,811 0,000 0,000 0,000 0,000 -1 843,781 EGFL-nettosaldo efter alle overførsler 38 039,625 37 543,405 36 856,189 36 983,000 36 373,000 35 772,000 35 183,000 256 750,219 Underloft for UO-3 efter overførsler 38 040,000 37 544,000 36 857,000 36 983,000 36 373,000 35 772,000 35 183,000 256 752,000 Afrundingsdifference 0,375 0,595 0,811 0,000 0,000 0,000 0,000 1,781 Difference fra det oprindelige underloft efter alle overførsler -524,000 -571,000 -747,000 0,000 0,000 0,000 0,000 -1 842,000

2.3.Programspecifikke justeringer i overensstemmelse med FFR-forordningens artikel 5, stk. 2

I overensstemmelse med artikel, 5, stk. 2, og artikel 4, stk. 1, litra e), i FFR-forordningen omfatter en beregning for året 2023 af de supplerende tildelinger til specifikke programmer omhandlet i bilag II til FFR-forordningen og de justeringer i opadgående retning af lofterne for forpligtelsesbevillinger og betalingsbevillinger, der følger deraf.

I 2021 beløber indtægterne fra bøder pålagt i henhold til Rådets forordning (EF) nr. 1/2003 og (EF) nr. 139/2004, der opføres på budgettet som budgetindtægter frem til slutningen af året, sig til 1 233 mio. EUR (1 117 mio. EUR i 2018-priser). Dette er under minimumstærsklen på 1 500 mio. EUR i 2018-priser. Minimumstærsklen angiver derfor den samlede ramme for justeringen for 2023 i 2018-priser.

Efter anvendelse af deflatoren på 2 % årligt og oprundingen til millioner euro i overensstemmelse med den måde FFR-lofterne udtrykkes på, beløber justeringen i løbende priser sig til 1 657 mio. EUR. Dette beløb svarer til opjusteringen af det samlede loft for forpligtelsesbevillinger og betalingsbevillinger for året 2023.

Opdelingen af justeringen på FFR-udgiftsområde og program er baseret på "Fordelingsnøglen" i bilag II til FFR-forordningen. Justeringer af de enkelte lofter for forpligtelsesbevillinger er afrundet til nærmeste hele million euro.

LOFTER FOR FORPLIGTELSER: Løbende priser 2018-priser 1. Det indre marked, innovation og det digitale område 602 000 000 545 000 000 Horisont Europa 451 500 000 408 750 000 InvestEU-Fonden 150 500 000 136 250 000 2b. Resiliens og værdier 904 000 000 819 000 000 EU4Health 437 302 384 395 912 558 Erasmus+ 256 202 383 232 112 557 Et Kreativt Europa 90 317 140 81 824 931 Rettigheder og værdier 120 478 093 109 149 954 4. Migration og grænseforvaltning 151 000 000 136 000 000 Fonden for Integreret Grænseforvaltning 151 000 000 136 000 000 Bevillingsloft i alt: 1 657 000 000 1 500 000 000 LOFT FOR BETALINGER: 1 657 000 000 1 500 000 000

2.4.Justering af betalingsloftet i overensstemmelse med artikel 4, stk. 1, litra d), og artikel 11, stk. 1, litra b) — Det fælles margeninstrument

I henhold til FFR-forordningens artikel 4, stk. 1, litra d), omfatter den tekniske justering beløbet for justeringen af loftet for betalingsbevillingerne under det fælles margeninstrument, jf. artikel 11, stk. 1, første afsnit, litra b).

I henhold til FFR-forordningens artikel 11, stk. 1, litra b), gennemføres denne justering første gang i 2022 (i den tekniske justering for 2023).